תבנית {{מדען}} ריקה מתוכן. יש להזין פרמטרים בערך או בוויקינתונים. 
**נג'את עאון סאליבה** (בערבית: **نجاة عون صليبا**; בתעתיק מדויק: **נג'את עַוּן צליבא**; נולדה בשנת 1966 בדאמור שבלבנון) היא פרופסורית לכימיה ומנהלת מרכז לשימור טבע באוניברסיטה האמריקאית בביירות (AUB). בין פועליה, חקרה את השפעת עישון נרגילות בחללים סגורים, פיתחה שיטות חדשניות לבדיקת המאפיינים הכימיים של סיגריות אלקטרוניות, והקימה פרויקטים עולמיים להעלאת המודעות של זיהום האוויר בעולם ובלבנון בפרט. בשנת 2016, קיבלה את פרס המועצה הלאומית הלבנונית למחקר מדעי בתחום איכות הסביבה. בשנת 2019 נבחרה סאליבה בין 100 הנשים המשפיעות ביותר בעולם על ידי ה־BBC, כמו גם פרס L’Oreal-UNESCO לנשים במדע שקיבלה באותה שנה.

קורות חיים
----------

נג'את עאון סאליבה נולדה ב־1966 למשפחה נוצרית בדאמור שבלבנון. לאביה הייתה חוות בננות, ומגיל קטן סאליבה עזרה לו בחווה, משם הגיעה אהבתה לטבע. אמה דחפה אותה להשיג השכלה גבוהה, ולכן סאליבה למדה כימיה באוניברסיטה בלבנון, וסיימה תואר ראשון בשנת 1986. בגלל המלחמה והקושי שאחרי הטבח בדאמור, אביה איבד את העסק שלו. בעקבות כך, משפחתה נאלצה לעזוב את דאמור. כדי לעזור כלכלית למשפחתה, סאליבה הפסיקה את לימודיה באוניברסיטה, ולימדה במשך שש השנים כמורה בבית ספר. היא השלימה את התואר הראשון שלה במדעים מאוניברסיטת לבנון ובעקבות המלחמה שהתרחשה בלבנון בשנת 1989, עזבה סאליבה את משפחתה וטסה לאחיה שהתגורר בארצות הברית. שם החלה את לימודיה לתואר שני בכימיה של מים, באוניברסיטת קליפורניה. היא המשיכה את לימודיה לתואר שלישי וקיבלה את הדוקטורט שלה מאוניברסיטת דרום קליפורניה. הפוסט דוקטורט היה יחד עם ברברה פינלייסון וג'יימס פיטס, ממייסדי הכימיה האטמוספירית.

מחקריה העיקריים קשורים לנושאים סביבתיים הרלוונטיים לתרבות הלבנונית והאזורית.

בשנת 2001, חזרה לאוניברסיטה האמריקאית בביירות, שם הקימה מספר פרויקטים גדולים של כימיה ושינויי אקלים כלל עולמיים.

פעילותה המחקרית
---------------

במהלך מחקרה בלבנון, סאליבה חקרה את החומרים הנפלטים בעת עישון סיגריות ונרגילות, כמו גם את זיהום האוויר בלבנון ובמזרח התיכון, ברמה המולקולרית. היא הוכיחה שמגוון רחב של רעלים נפלט כתוצאה משריפת פסולת, בעוד שחלקם עלולים להזיק ברמה מסכנת חיים. סמני המתכת של שריפת פסולת שנמדדו בניסוי, עלו מ-98% ל-1448%, וביניהם עופרת, קדמיום, טיטניום, ומתכות רעילות נוספות אחרות. במחקר, מדדו את הריכוזים של חלק מהרעלים הללו על גג בניין מגורים בן ארבע קומות בעיירה סמוכה לביירות. בהשוואה למדידות קודמות ובהשוואה למדידות שנלקחו לפחות שבוע מזמן השריפה, לאחר שירד גשם, היה ניתן להעריך את הסיכון לחלות בסרטן בחשיפה לכימיקלים ולרעלים הנמצאים באוויר. ריכוזי מרבית התרכובות האורגניות כמו PAH (16 הפחמימנים הארומטיים הפוליציקליים הרעילים), הוכפלו. ביניהם גם ה-PAH המסרטן ביותר- Benzopyrene, נמצא בריכוז גבוה פי 2.3. תוצרי לוואי תעשייתיים כמו דיבזונדיוקסים ופוראנים פוליכלוריים רעילים (PCDD/Fs) נמדדו גם הם, וריכוזם נמצא גבוה ב-2754% ממדידות קודמות שנעשו.

הנתונים שהוצגו על ידי סאליבה וצוותה, יחד עם משרד קליפורניה להערכת סכנות בריאותיות סביבתיות מצאו כי אומדני הסיכון לסרטן מחשיפה של זמן קצר לאוויר המזוהם, מבן אדם אחד, לשמונה עשר בני אדם מכל מיליון אנשים בימי שריפת פסולת. סאליבה ביססה שיטות אנליטיות שונות, ששימשו במדידת המרכיבים הרעילים בעישון. היא הראשונה בעולם שזיהתה תרכובות מסרטנות בנרגילות. לאחרונה, הוכיחה כי סיגריות אלקטרוניות פולטות פחמן דו-חמצני, בניגוד למה שהיה מקובל לחשוב לפני.

המאמרים שנכתבו על ידי סאליבה וצוותה פורסמו בקרב הציבור, יחד עם שיטות לצמצום זיהום האוויר. המאמרים פנו לאנשים פרטיים, לעיריות, ולאיגודים שונים בעולם, אך ההשפעה המרכזית של המאמרים הייתה מכוונת לממשלת לבנון, על מנת לשנות את צורת הניהול של הפסולת המוצקה במדינה.

פרסים והוקרות
-------------

בשנת 2016 קיבלה סאליבה את פרס המועצה הלאומית הלבנונית למחקר מדעי בקטגוריית איכות הסביבה. שלוש שנים אחר כך, בשנת 2019, נבחרה על ידי ה־BBC בין 100 הנשים המשפיעות ביותר. באותה שנה קיבלה גם סיכה ממועדון רוטרי בביירות, מגן ארז הכבוד מיושב הפרלמנט של לבנון והמסדר הלאומי של הארז מנשיא הרפובליקה הלבנונית. סאליבה זכתה בפרס הבינלאומי של L’Oreal-UNESCO לנשים במדע. בשנת 2021, הייתה סאליבה מועמדת לפרס 12 האנשים המשפיעים ביותר על צדק אקלים ו-100 האנשים המשפיעים ביותר על מדיניות מגדרית.

בפוליטיקה
---------

בעקבות הפיצוץ בנמל ביירות, סאליבה התחילה להתערב ולהשפיע בפוליטיקה. בשנת 2022, הצטרפה סאליבה למפלגת "קדמה", יחד עם מרק דאו. הם התמודדו למען שינוי במעמד הפוליטי הקיים מזה כ-50 שנה. סאליבה זכתה במושב בפרלמנט, המייצג את נפת שוף.

קישורים חיצוניים
----------------

ויקישיתוף מדיה וקבצים בנושא **נג'את עאון סאליבא** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

הערות שוליים
------------

1. 1 2 3  Kristof Kleemann, Women of Lebanon: Najat Saliba, Friedrich Naumann foundation
2. 1 2 3  Najat Saliba, Arab Reform Initiative
3. 1 2 3  Seminar on Pollution and Air Quality in Beirut, The School of Arts and Sciences, ‏8 ינואר 2015
4. 1 2 3 4  Suzanne BAAKLINI, Najat Aoun Saliba, Parliament’s iron-willed scientist, lorient Today, ‏01/06/22
5. 1 2  Bellagio Convening Participants, [ Najat Saliba
Member of the Parliament of Lebanon], The Rockefeller Foundation
6. 1 2  Burning of waste increase carcinogens in the air by at least 2,300% (AUB Study), Green Area, ‏28/1/16